text: STEs presenta un informe alternatiu al del Consell Escolar de l'Estat | STEPV
  STEs presenta un informe alternatiu al del Consell Escolar de l'Estat
  STES-i proposa al Consell Escolar de l'Estat la devolució de l'avantprojecte de la LOMQE al Ministeri d'Educació.
  El ministre José Ignacio Wert.
  dimecres 23 gener 2013 16:40 h
  STES-i ha presentat un informe alternatiu a l'elaborat per la comissió permanent del Consell Escolar de l'Estat (CEE) i ha demanat la devolució de l'avantprojecte de la Llei Orgànica de Millora de la Qualitat Educativa al Ministeri d'Educació. El ple del CEE es reuneix el proper dia 24.
  La LOMQE bandeja les llengües pròpies de les comunitats autònomes
  La síntesi de les raons en què STES-i fonamenta el seu rebuig a aquest avantprojecte són:
  No s'ha negociat amb la comunitat educativa, i que diga el contrari menteix. Potser s'ha negociat amb les patronals de l'ensenyament privat i amb la conferència episcopal, que són els beneficiats amb aquesta contrareforma educativa.
  És una contrareforma ideològica que busca la privatització del sistema educatiu i el desprestigi de l'escola pública, així com la segregació de l'alumnat, que propiciarà la creació de guetos i convertirà l'ensenyament obligatori en una cursa d'obstacles per a l'alumnat amb revàlides que ens porten a la educació de l'època franquista.
  És una contrareforma que pretén la marginació de les llengües pròpies de les comunitats autònomes.
  És una contrareforma que imposa una assignatura alternativa a la Religió confessional, quan el Tribunal Suprem ha dictat diverses sentències en què ha declarat no ajustada a dret la impartició d'aquesta assignatura.
  És una contrareforma que incompleix la llei d'igualtat de gènere, ja que ignora intencionadament totes les alumnes, professores, mares, que estan i participen en el sistema educatiu.
  És una contrareforma que fa desaparéxier la participació de la comunitat educativa en la gestió dels centres educatius públics.
  És també una contrareforma que menysprea la faena del professorat i que vulnera el seu dret a romandre en un centre obtingut per concurs de trasllats.
  En definitiva, és una contrareforma que rebutja la comunitat educativa de l'ensenyament públic, ja que no busca la millora de la qualitat de l'ensenyament i consolida les retallades efectuades en aquests dos últims anys.